**Rīkojuma projekta "Grozījumi Latvijas Nacionālajā *euro* ieviešanas plānā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Tiesību akta projekts izstrādāts, lai nodrošinātu efektīvāku Latvijas Nacionālā *euro* ieviešanas plāna (apstiprināts ar Ministru kabineta 2012.gada 19.septembra rīkojumu Nr.441) ieviešanas koordināciju  |
|  2. | Pašreizējā situācija un problēmas | Ministru kabineta 2012.gada 19.septembra rīkojums Nr.441 "Par Latvijas Nacionālo *euro* ieviešanas plānu" paredz, ka vadības komiteja (izveidota ar Ministru prezidenta 2005.gada 18.jūlija rīkojumu Nr.308 "[Par vadības komitejas izveidošanu](http://www.likumi.lv/doc.php?id=112765)") koordinē un uzrauga *euro* ieviešanas plāna izpildi, ņemot vērā pasākumu plānā noteiktos izpildes termiņus. Šo komiteju vada Finanšu ministrijas valsts sekretārs. Vadības komitejas sastāvā ir Finanšu ministrijas, Valsts kancelejas, Latvijas Bankas un citu iestāžu augstākā līmeņa amatpersonas.Ministru prezidenta 2005.gada 18.jūlija rīkojums Nr.308 "[Par vadības komitejas izveidošanu](http://www.likumi.lv/doc.php?id=112765)" nosaka, ka *euro* ieviešanas procesu uzrauga Ministru kabinets, kam vadības komiteja reizi pusgadā sniedz pārskatu par paveikto. Vienu gadu pirms *euro* ieviešanas mērķa datuma pārskata ziņojumi tiks sniegti reizi divos mēnešos. Savukārt par vadības komitejas lēmumu īstenošanu, darba grupu savstarpēju koordinēšanu, kā arī par to problēmu risināšanu, kuras saistītas ar *euro* ieviešanu, atbildīgs ir *euro* ieviešanas projekta vadītājs.Vadības komiteja apzinājusi būtiskākos jautājumus, kas risināmi dažādos valsts un sabiedriskajos sektoros, lai Latvijā ieviestu vienoto Eiropas valūtu:* esošo normatīvo aktu izvērtēšana un jaunu normatīvo aktu izstrādāšana;
* valsts statistikas jomas pielāgošana norēķinu valūtas maiņai;
* *euro* monētu un banknošu sagāde, maksājumu sistēmu pārveide norēķiniem *euro*;
* naudas un kapitāla tirgus pielāgošana norēķiniem *euro* un finanšu instrumentu konvertēšana;
* privātpersonu un nefinanšu sektora sagatavošana *euro* ieviešanai;
* sabiedrības informēšanas pasākumi;
* citi jautājumi.

Lai īstenotu minēto, vadības komitejas pakļautībā izveidotas piecas darba grupas, kurās iekļauti valsts iestāžu un komercsabiedrību, kā arī profesionālo asociāciju dažādu līmeņu pārstāvji. Darba grupas atbilstoši kompetencei izstrādā priekšlikumus Pasākumu plānam vienotās Eiropas valūtas ieviešanai Latvijā.Saskaņā ar Ministru kabineta 2012.gada 19.septembra rīkojuma Nr.441 "Par Latvijas Nacionālo *euro* ieviešanas plānu" 7.1.apakšpunktu komunikācijas galvenais mērķis ir veicināt *euro* ieviešanas procesa veiksmīgu norisi, informēt iedzīvotājus par *euro* ieviešanu un skaidrot sabiedrībai *euro* ieviešanas procesu. Lai to sasniegtu, katram sabiedrības loceklim jāsaņem visaptveroša informācija par oficiālā maksāšanas līdzekļa – lata – nomaiņu ar *euro*, praktiskiem naudas maiņas jautājumiem, pārmaiņām iedzīvotāju ikdienā saistībā ar *euro* ieviešanu un pārmaiņām Latvijas monetārajā politikā un tautsaimniecībā kopumā.2012.gada decembrī veikto socioloģisko pētījumu rezultāti norāda, ka 2012.gada nogalē iedzīvotāju attieksme pret pāreju no lata uz *euro* sasniegusi zemāko punktu kopš 1999.gada janvāra, kad tika veikts pirmais šāda veida pētījums. Piemēram, saskaņā ar "TNS Latvia" veikto pētījumu 2012.gada oktobrī ļoti negatīva vai drīzāk negatīva attieksme pret *euro* bija 71 % aptaujāto Latvijas iedzīvotāju. Tāpat veikto pētījumu rezultāti norāda uz analītiskas informācijas trūkumu saistībā ar gaidāmo *euro* ieviešanu 2014.gadā, kas ir viens būtiskiem faktoriem, kas sekmē sabiedrības negatīvo attieksmi pret *euro* ieviešanu Latvijā. Lai nodrošinātu efektīvāku Latvijas Nacionālā *euro* ieviešanas plāna īstenošanu, nepieciešams veikt grozījumus Ministru kabineta 2012.gada 19.septembra rīkojumā Nr.441 "Par Latvijas Nacionālo *euro* ieviešanas plānu" |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Rīkojuma projekts izstrādāts, lai nodrošinātu efektīvāku Latvijas Nacionālā *euro* ieviešanas plāna īstenošanu.Rīkojuma projekts paredz, ka turpmāk visas Latvijas Nacionālajā *euro* ieviešanas plānā paredzētās aktivitātes jāsaskaņo ar Eiropas Savienības vienotās valūtas ieviešanas koordinācijas padomi, kas ir koleģiāla un koordinējoša institūcija un izveidota, lai nodrošinātu saskaņotu starpresoru sadarbību sekmīgai *euro* ieviešanai Latvijā. Koordinācijas padomes lēmumu tālāku izpildi nodrošina vadības komiteja, kas izveidota, pamatojoties uz Ministru prezidenta 2005.gada 18.jūlija rīkojumu Nr.308 "Par vadības komitejas izveidošanu".Saskaņā ar Ministru kabineta 2013.gada 21.janvāra noteikumiem Nr.42 "Eiropas Savienības vienotās valūtas ieviešanas koordinācijas padomes nolikums" (turpmāk – noteikumu projekts) mērķis ir nodrošināt veiksmīgu *euro* ieviešanas procesu Latvijā. Noteikumu projekts paredz noteikt *euro* ieviešanas koordinācijas padomes (turpmāk – padome) sastāvā iekļaujamās amatpersonas – padomi vada Ministru prezidents un tās sastāvā ir ārlietu ministrs, Latvijas Bankas prezidents, ekonomikas ministrs, finanšu ministrs, tieslietu ministrs, Valsts kancelejas direktors, Ministru prezidenta padomnieks projektu vadības jautājumos un Finanšu ministrijas parlamentārais sekretārs. Noteikumu projekts nosaka, ka padomes funkcija ir koordinēt sadarbību starp valsts pārvaldes institūcijām, nodrošinot problēmjautājumu risināšanu un veicinot veiksmīgu *euro* ieviešanu Latvijā, līdz ar to paredzot arī konkrētus padomes galvenos īstenojamos uzdevumus:1) lemt par *euro* ieviešanas koordinēšanas stratēģiju un sniegt viedokli par *euro* ieviešanas pasākumiem pirms to īstenošanas;2) veicināt sekmīgu *euro* ieviešanas koordinēšanu, analizēt ieviešanas koordinācijas procesa norisi;3) atbilstoši kompetencei lemt par nepieciešamajiem pasākumiem *euro* ieviešanai;4) apzināt problēmjautājumus, kas kavē *euro* ieviešanas koordināciju, un sniegt priekšlikumus to risināšanai, nodrošinot *euro* ieviešanas koordinācijas sekmīgu īstenošanu;5) sniegt priekšlikumus *euro* ieviešanas koordinācijas veiksmīgai ieviešanai.Noteikumu projekts nosaka, ka padomes sekretariāta funkcijas veic Valsts kanceleja. Tāpat noteikumu projekts nosaka padomes sēžu sasaukšanas un norises kārtību |
|  5. | Projekta izstrādē iesaistītās institūcijas | Projekts šo jomu neskar |
|  6. | Iemesli, kādēļ netika nodrošināta sabiedrības līdzdalība | Ņemot vērā, ka rīkojuma projekts paredz izveidot koordinējošu mehānismu *euro* ieviešanas procesa uzraudzībai, tas tiešā veidā neskar sabiedrību |
|  7. |  Cita informācija | Nav  |

Anotācijas II, III, V, VI sadaļa – projekts šīs jomas neskar.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Ministru kabineta rīkojuma projektu "Grozījumi Latvijas Nacionālajā *euro* ieviešanas plānā" Ministru kabineta sēdē jāskata rīkojuma projekts "Grozījumi Ministru kabineta 2012.gada 19.septembra rīkojumā Nr.441 "Par Latvijas Nacionālo *euro* ieviešanas plānu""  |
| 2. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1. | Projekta izpildē iesaistītās institūcijas | Ārlietu ministrija, Finanšu ministrija, Ekonomikas ministrija, Valsts kanceleja, Latvijas Banka |
| 2. | Projekta izpildes ietekme uz pārvaldes funkcijām | Nav attiecināms, grozījumi īstenojami esošo funkciju ietvaros |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek veidotas |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Esošās institūcijas netiek likvidētas |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Esošās institūcijas netiek reorganizētas |
| 6. | Cita informācija | Padomes izveides un funkciju nodrošināšanai starp institūcijām tiks pārdalīts finansējums 2013.gada budžeta ietvaros, neprasot papildu finansējuma piešķiršanu no valsts budžeta |

Ministru prezidents V.Dombrovskis

Vizē:

Valsts kancelejas direktore E.Dreimane

17.01.2013. 18:48

975

Znotiņa-Znota 67082919

signe.znotina@mk.gov.lv

Legziņa-Joja

67082904

Zane.Legzdina@mk.gov.lv